CELEX: 32020R2097
Language: bg
Date: 2020-12-15 00:00:00
Title: Регламент (ЕС) 2020/2097 на Комисията от 15 декември 2020 година за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета, във връзка с Международен стандарт за финансово отчитане 4 (текст от значение за ЕИП)

16.12.2020   
               
               
                  BG
               
               
                  Официален вестник на Европейския съюз
               
               
                  L 425/10
               
            
         РЕГЛАМЕНТ (ЕС) 2020/2097 НА КОМИСИЯТА
         от 15 декември 2020 година
         за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета, във връзка с Международен стандарт за финансово отчитане 4
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1606/2002 на Европейския парламент и на Съвета от 19 юли 2002 г. за прилагането на международните счетоводни стандарти (1), и по-специално член 3, параграф 1 от него,
         като има предвид, че:
         
                     (1)
                  
                  
                     С Регламент (ЕО) № 1126/2008 на Комисията (2) бяха приети някои международни стандарти и разяснения, които съществуваха към 15 октомври 2008 г.
                  
               
                     (2)
                  
                  
                     На 25 юни 2020 г. Съветът по международни счетоводни стандарти публикува Удължаване срока на прилагане на временното освобождаване от МСФО 9 (изменения на Международен стандарт за финансово отчитане (МСФО) 4 Застрахователни договори).
                  
               
                     (3)
                  
                  
                     Целта на измененията на МСФО 4 е да се преодолеят временните счетоводни последици от различните дати на влизане в сила на МСФО 9 Финансови инструменти и предстоящия МСФО 17 Застрахователни договори. По-специално с измененията на МСФО 4 се удължава до 2023 г. срокът на действие на временното освобождаване от прилагането на МСФО 9, за да се хармонизира датата на влизане в сила на МСФО 9 с новия МСФО 17.
                  
               
                     (4)
                  
                  
                     1 януари 2021 г. е определен в Регламент (ЕС) 2017/1988 на Комисията (3) като датата на изтичане на срока на валидност на незадължителното отлагане на прилагането на МСФО 9 по отношение на предприятията, които предимно извършват застрахователни дейности, включително застрахователния сектор при финансовите конгломерати, попадащи в обхвата на Директива № 2002/87/ЕО на Европейския парламент и на Съвета (4).
                  
               
                     (5)
                  
                  
                     На тези предприятия следва да бъде разрешено да отложат използването на МСФО 9 от 1 януари 2021 г. до 1 януари 2023 г.
                  
               
                     (6)
                  
                  
                     След като се допита до Европейската консултативна група за финансова отчетност Комисията заключи, че измененията на МСФО 4 отговарят на критериите за приемане, посочени в член 3, параграф 2 от Регламент (ЕО) № 1606/2002.
                  
               
                     (7)
                  
                  
                     Поради това Регламент (ЕО) № 1126/2008 следва да бъде съответно изменен.
                  
               
                     (8)
                  
                  
                     Мерките, предвидени в настоящия регламент, са в съответствие със становището на Счетоводния регулаторен комитет,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В приложението към Регламент (ЕО) № 1126/2008 Международен стандарт за финансово отчитане (МСФО) 4 Застрахователни договори се изменя, както е посочено в приложението към настоящия регламент.
         
         
            Член 2
            Предприятията и финансовите конгломерати, както са определени в член 2 от Регламент (ЕС) 2017/1988, прилагат измененията, посочени в член 1 от настоящия регламент, считано от 1 януари 2021 г. за финансовите години, започващи на или след 1 януари 2021 г.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 15 декември 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 243, 11.9.2002 г., стр. 1.
         
            (2)  Регламент (ЕО) № 1126/2008 на Комисията от 3 ноември 2008 г. за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета (ОВ L 320, 29.11.2008 г., стр. 1).
         
            (3)  Регламент (ЕС) 2017/1988 на Комисията от 3 ноември 2017 г. за изменение на Регламент (ЕО) № 1126/2008 за приемане на някои международни счетоводни стандарти в съответствие с Регламент (ЕО) № 1606/2002 на Европейския парламент и на Съвета във връзка с Международен стандарт за финансово отчитане 4 (ОВ L 291, 9.11.2017 г., стр. 72).
         
            (4)  Директива 2002/87/ЕО на Европейския Парламент и на Съвета от 16 декември 2002 г. относно допълнителния надзор на кредитните институции, застрахователните предприятия и на инвестиционните посредници към един финансов конгломерат и за изменение на Директиви 73/239/ЕИО, 79/267/ЕИО, 92/49/ЕИО, 92/96/ЕИО, 93/6/ЕИО и 93/22/ЕИО на Съвета и Директиви 98/78/ЕО и 2000/12/ЕО на Европейския парламент и на Съвета (ОВ L 35, 11.2.2003 г., стр. 1).
      
      
         
            ПРИЛОЖЕНИЕ
            Удължаване на срока на прилагане на временното освобождаване от МСФО 9
            
               Изменения на МСФО 4
            
            
               Изменения на МСФО 4 Застрахователни договори
               
            
            Изменят се параграфи 20А, 20Й и 20О.
            
               Временно освобождаване от МСФО 9
            
            
                     
                        20A
                     
                     
                        МСФО 9 разглежда счетоводното отчитане за финансови инструменти и е в сила за годишните периоди, започващи на или след 1 януари 2018 г. Настоящият МСФО предвижда обаче временно освобождаване за застраховател, който отговаря на критериите по параграф 20Б, съгласно което освобождаване застрахователят има право, но не е задължен, да прилага МСС 39 Финансови инструменти: Признаване и оценяване вместо МФСО 9 за годишните периоди, започващи преди 1 януари 2023 г. Застраховател, който прилага временното освобождаване от МСФО 9:
                        
                                    а)
                                 
                                 
                                    ...
                                 
                              ...
                     
                  
                     
                        20Й
                     
                     
                        Ако в резултат на преоценката (вж. параграф 20Ж, буква а) се установи, че дадено предприятие вече не отговаря на условията за временно освобождаване от МСФО 9, предприятието има право да продължи да прилага временното освобождаване от МСФО 9 само до края на годишния период, започнал непосредствено след тази преоценка. Въпреки това предприятието трябва да прилага МСФО 9 за годишните периоди, започващи на или след 1 януари 2023 г. Така например, ако дадено предприятие определи, че вече не отговаря на условията за временно освобождаване съгласно МСФО 9, като приложи параграф 20Ж, буква а) на 31 декември 2018 г. (края на неговия годишен период), тогава предприятието има право да продължи да прилага временното освобождаване от МСФО 9 само до 31 декември 2019 г.
                        ...
                     
                  
               
                  Временно освобождаване от специфични изисквания на МСС 28
               
            
            
                     
                        20О
                     
                     
                        Параграфи 35 — 36 от МСС 28 Инвестиции в асоциирани предприятия и съвместни предприятия изискват предприятието да прилага единна счетоводна политика, когато използва метода на собствения капитал. Въпреки това за годишни периоди, започващи преди 1 януари 2023 г., предприятието има право, но не е задължено, да запази съответната счетоводна политика, прилагана от асоциираното предприятие или от съвместното предприятие, както следва:
                        
                                    а)
                                 
                                 
                                    ...
                                 
                              ...